Half-Life

**SPOILER ALERT!**Tolesnė informacija atskleidžia žaidimo siužeto detales

## Serijos informacija

 **Half-Life**

**„Half-Life“** yra pirmasis serijos kompiuterinis žaidimas. Žaidimo pagrindinis veikėjas yra Gordonas Freemanas. Po to, kai jis ir jo komanda atsitiktinai atveria dimensinį portalą, kuris leidžia ateiviams teleportuotis į *Black Mesa* stotį, įvyksta katastrofa ir ateiviai bei įvairios pabaisos ima siautėti stotyje. Gordonas keliauja per *Black Mesa*, stengdamasis ištaisyti situaciją ir sunaikinti tuos, kurie bandė sugriauti *Black Mesa*. „Half-Life“ buvo išleistas 1998 m. lapkričio 19 d.

## Siužetas

Jaunasis fizikas Gordonas Freemanas, pavėlavęs, atvyksta į Black Mesa tyrimų laboratoriją. Ten jis apsivelka HEV kostiumą, skirtą vienam svarbiam eksperimentui saugumo sumetimais. Gordonas nusigauna į testui skirtą patalpą, ten palieptas patalpina neaiškios kilmės medžiagą į specialiai skirtą vietą, kad būtų galima atlikti jos analizę. Tačiau sprogsta spektrometras ir įvyksta katastrofa – sukuriama "rezonansinė kaskada", kuri atveria portalą į kitą dimensiją, vadinamą Xen.

Gordonas išgyvena sprogimą, išsiropščia iš suniokotos laboratorijos, sutinka ir kitus išgyvenusius, kurie pasako, kad yra nutrūkęs ryšys su išoriniu pasauliu ir ragina šį nusigauti į paviršių. Pakeliui Gordonui tenka kovoti su ateiviais, tokiais kaip Vortigaunt'ai ar headcrab'ai ir headcrab zombiais, be to, jį atakuoja JAV karinės pajėgos, kurios buvo sutelktos pašalinti bet kokį gyvą padarą, įskaitant ir Freeman'ą.

Pasiekęs paviršių Gordonas sutinka mokslininkus iš Lambda Complex, kurie esą žino kaip būtų galima panaikinti portalą į Xen dimensiją, kad liautųsi ateivių invazija. Teleportacijos pagalba patekus į Xen, Gordonui ir toliau tenka grumtis su visokiais ateiviais, galų gale jis sutinka Nihilanth, kuris laiko plyšį tarp šio pasaulio ir tikrojo. Sunaikinus šį milžinišką padarą, Gordonas yra nubloškiamas sprogimo ir dėka G-Man'o perkeliamas į saugesnę vietą, kur šiam pasiūlo toliau bendradarbiauti arba likti Xen pasaulyje, kuriame jam nėra šansų išgyventi.

### Įtaka

„Half-Life“ siužetui įtaką padarė tokie kompiuteriniai žaidimai kaip „Doom“ bei „Quake“ (abu juos sukūrė kompanija „id Software“), taip pat Stephen'o King'o novelė „The Mist“ ir serialo *The Outer Limits* serija „The Borderland“. Marc Laidlaw, kuris priklausė kompanijai „Valve“ ir kūrė scenarijų, buvo parašęs knygas *Dad's Nuke* ir *The 37th Mandela*, kurios taip pat prisidėjo prie siužeto vystymo. Vis dėlto, svarbiausia šiame žaidime buvo ne istorijos eiga, bet kaip visa tai buvo pristatoma žaidėjui.

Žaidimo istorija vystosi keliaujant iš vieno taško į kitą, o pakeliui vis susiduriama su pavojais. Dialogai tarp personažų užsimezga pasiekus tam tikrą konkrečią vietą, tačiau tai perteikiama ne per atskirai užkraunamas scenas, bet čia ir dabar. Tai reiškia, kad kol sutiktas veikėjas kažką kalba, žaidėjo judesiai nėra suvaržomi, tad jis gali laisvai judėti. Keliaudamas žaidėjas susiduria su netikėtai pasirodžiusiais priešais, todėl yra visada priverstas būti budrus, nes tam nėra jokios įspėjamosios scenos – vienintelis būdas pasiruošti, tai būti atidžiam detalėms. Šitaip siekiama žaidėją labiau įtraukti į Gordono Freeman'o vaidmenį ir išlaikyti jo dėmesingumą besivystančiam siužetui. Dėl tokio istorijos perteikimo, „Half-Life“ tai suteikė savotiškumo, lyginant su kitais anų laikų žaidimais, taip pat įtvirtino naujas žaidimo kūrimo praktikas. Lygiai „Half-Life“ yra suskirstyti į mažesnes dalis, kurios judant yra užkraunamos užrašu "Loading", dėl ko tenka gerokai trumpiau laukti, kol bus galima tęsti žaidimą.

Dar vienas įdomus žaidimo aspektas, tai toks, kad kūrėjai nusprendė neįgarsinti Freeman'o, vietoj to žaidėjui leisdami būti šiuo personažu ir neapriboti judėjimo bei minčių laisvės. Tokiu būdu žmogus gali pats "susikurti" tokį Gordon'ą Freeman'ą, kokį nori. Prie šitos idėjos labai prisideda ir atskirų scenų atsisakymas, kurios galėjo tik išblaškyti ar iškreipti žaidėjo susimodeliuotą rolę.

## Veikėjai

### Sąjungininkai

* Gordon Freeman
* G-Man
* Nihilanth
* Eli Vance (retcon'as)
* Gina Cross (kaip holograminė asistentė)
* Barney Calhoun (kamėja) (retcon'as)
* Wallace Breen (tik paminėtas)
* Arne Magnusson (retcon'as)
* Black Mesa mokslininkai
* Black Mesa Security apsauginiai

### Priešai

#### Xen ateiviai

* Alien Aircraft
* Alien Controller
* Alien Grunt
* Ateivis vergas (vėliau žinomas kaip Vortigaunt)
* Barnacle
* Bullsquid
* Gargantua
* Gonarch
* Headcrab
* Houndeye
* Ichthyosaur
* Leech
* Nihilanth
* Tentacle
* Zombie

#### Hazardous Environment Combat Unit

* HECU kariai
* HECU militaristinis transportas
* Sentry Guns

## Kūrimas

„Half-Life“ buvo pirmasis po „Valve Software“ vardu sukurtas produktas. Kompanija buvo įkurta 1996 m. Kirkland'e (Vašingtonas, JAV), buvusių dviejų *Microsoft* darbuotojų Mike Harrington ir Gabe Newell. Jiedu ėmė konceptualiniame lygmenyje kurti siaubo žanro 3D veiksmo žaidimą, gavo licenciją panaudoti „Quake“ žaidimo variklį iš kompanijos „id Software“ ir jį nemažai modifikavo, pridėdami skeletiniu pagrindu veikiančią animacijos sistemą ir Direct3D palaikymą. Kūrėjai teigė, jog teko perrašyti net 70% variklio kodo. Iš pradžių jiems buvo sunku rasti platintoją, kadangi daugumai atrodė, jog jų projektas yra perdėtai ambicingas, kaip naujokams žaidimų industrijoje. Tačiau galiausiai bendrovė „Sierra On-Line“ sutiko bendradarbiauti, nes buvo labai suinteresuoti 3D-veiksmo pobūdžio žaidimu, ypač dėl to, jog jis naudojo *Quake* variklį. „Valve“ ir „Sierra“ pasirašė sutartį vienam žaidimui.

## Galerija

Ištrauka iš žaidimo #1Ištrauka iš žaidimo #2